**OBRAZLOŽENJE I. IZMJENA I DOPUNA PRORAČUNA OPĆINE BISTRA ZA 2023. GODINU**

**UVOD**

Sukladno odredbama Zakona o proračunu ( Narodne novine br. 144/21 ) predlažu se I. Izmjene i dopune Proračuna Općine Bistra za 2023. godinu.

Proračun Općine Bistra za 2023. godinu usvojen je na 19. sjednici Općinskog vijeća održanoj 21.12.2022. godine ( Službeni glasnik Općine Bistra br. 14/2022 ).

Prijedlog I. Izmjena i dopuna Proračuna Općine Bistra za 2023. godinu sastavljen je temeljem odredbi Zakona o proračunu ( Narodne novine“ br. 144/21 ) koji nalaže izmjene proračuna i njegovo uravnoteženje, ukoliko se ukaže potreba za povećanjem ili smanjenjem određenih prihoda ili rashoda.

Zbog žurnosti realizacije određenih planiranih aktivnosti i projekata, traži se donošenje I. Izmjena i dopuna Proračuna Općine Bistra za 2023.g. te stupanje na snagu dan nakon dana objave u Službenom Glasniku Općine Bistra.

I. Izmjenama i dopunama Proračuna Općine Bistra za 2023. godinu predlaže se povećanje ukupnih prihoda i primitaka, te ukupnih rashoda i izdataka u odnosu na Proračun Općine Bistra za 2023. godinu.

1. **OPĆI DIO**
2. **RAČUN PRIHODA I RASHODA**

***PRIHODI***

***Prihodi poslovanja*** povećavaju se u ukupnom iznosu za 501.711,02 € i iznose 6.690.066,02 €

Skupina **61 Prihodi od poreza** povećana je za 223.076,68 €, a povećanje se odnosi na povećanje prihoda od poreza i prireza na dohodak prema realizaciji izvršenih prihoda za prva četiri mjeseca ove godine.

U **skupini 63 Pomoći od inozemstva i od subjekata unutar općeg proračuna** planirani iznos se povećava za 256.581,66 €.

Povećanje se odnosi na tekuće i kapitalne pomoći od Zagrebačke županije za sufinanciranje projekta “Ekomuzej”, sterilizacija i kastracija pasa i mačaka, izgradnja komunalne infrastrukture u Gospodarskoj zoni Bistra, rekonstrukcija dijela Podgorske ulice, izgradnja sustava otpadnih voda ( kanalizacijski priključci ) i uređenje okoliša vrtića.

U **skupini 65 Prihodi od upravnih i administrativnih pristojbi, pristojbi po posebnim propisima i naknada** planirani iznos povećava se za 1.539,74 € te iznosi 1.332.229,74 €, a odnosi se na prihode od vodnog doprinosa.

U **skupini 66 Prihodi od prodaje proizvoda i robe te pruženih usluga i prihodi od donacija** planirani iznos povećan je za 20.012,94 € i iznosi 122.192,94 €, a odnosi se prihode od pruženih usluga za održavanje Sljemenske ceste Gornja Bistra – Crveni spust od Zagrebačke županije, Grada Zagreba i Hrvatskih šuma.

U skupini **68 Kazne, upravne mjere i ostali prihodi**, ukupno planirani iznos povećan je za 500,00 € i iznosi 2.820,00 €, a odnosi se na kazne od ZET-a.

***Prihodi od prodaje nefinancijski imovine*** iznose 468.200,00 €, i ne mijenjaju se.

***RASHODI***

***Rashodi poslovanja*** povećani su za 357.219,50 € i iznose 5.132.064,50 €.

U **skupini 31 Rashodi za zaposlene** povećani su rashodi za 15.030,00 € i iznose 1.042.225,00 € , a odnose se na bruto plaće i doprinose na plaće za zapošljavanje nove djelatnice ( spremačice ) zbog odlaska u mirovinu, te plaće za djelatnice na projektu Zaželi II zbog povećanja minimalne plaće u 2023. godini.

U **skupini 32 Materijalni rashodi** povećavaju se rashodi u ukupnom iznosu za 27.507,50 € i iznose 2.870.333,50 €, a povećanje se odnosi na naknade za prijevoz, službena putovanja, ugovore o djelu ( za SKI KUP Snježna kraljica ), veterinarske usluge ( sterilizacija I kastracija pasa i mačaka ), intelektualne usluge ( upravljanje projektom “Zaželi II” ), intelektualne usluge ( vanjski stručnjaci na projektu “Želim posao” ), zbrinjavanje životinja ( Udruga za zaštitu životinja Šapica ), usluge održavanja javne rasvjete, sanacija prometnica oštećenih u potresu ( Bolnička ulica i ulica Zelengaj ), geodetsko-katastarske uluge, usluge iz područja civilne zaštite, projekt eArhiva, uređenje dvorišta vrtića, provođenje HAI radionica kod proračunskog korisnika Općinska knjižnica Bistra i uredski materijal za program predškole kod proračunskog korisnika Dječji vrtić Kapljica.

Smanjenje materijalnih rashoda odnosi se na subvenciju prijevoza ZET-u ( prema sklopljenom ugovoru za 2023.g. ), reprezentaciju za SKI KUP Snježna kraljica i naknade članovima Povjerenstva za kulturu.

U **skupini 34 Financijski rashodi** smanjuju se ukupni rashodi za 435,00 € i iznose 59.610,00 €, a odnosi se na kamate za primljene kredite kod proračunskog korisnika Dječji vrtić Kapljica.

U **skupini 37 Naknade građanima i kućanstvima na temelju osiguranja i druge naknade** smanjuju se ukupni rashodi za 2.000,00 € i iznose 76.230,00 €, a odnose se na financiranje školske prehrane učenicima Osnovne škole Bistra koju je financirala Općina Bistra, a koju sada svi učenici imaju besplatno.

U **skupini 38 Ostali rashodi** povećavaju se planirani rashodi za 317.117,00 € i iznose 951.556,00 €. Povećavaju se kapitalne pomoći trgovačkim društvima u vlasništvu JLPRS ”Vodoopskrbi i odvodnji Zaprešić” za izgradnju vodovodnih i kanalizacijskih priključaka, te kapitalne pomoći Komunalnom gospodarstvu Bistra za radove na izgradnji groblja u Poljanici Bistranskoj.

***Rashodi za nabavu nefinancijske imovine*** povećani su za 454.420,47 € i iznose 3.156.135,47 €.

U **skupini 42 Rashodi za nabavu proizvedene dugotrajne imovine** povećani su rashodi za za 454.420,47 € i iznose 2.964.595,47 €, a odnose se na radove na obnovi i rekonstrukciji i na opremanje zgrade stare škole u Poljanici Bistranskoj – Ekomuzej Bistra, projektnu dokumentaciju za izgradnju Gospodarske zone Bistra, radove na rekonstrukciji dijela Podgorske ulice, projektnu dokumentacija za ulicu Zelengaj i Bolničku, uređaje, strojeve i opremu za ostale namjene, projektna dokumentacija za radove na društvenom domu u kamenolomu i za nekretnine u vlasništvu Općine Bistra, te izradu Programa zaštite divljači na području Općine Bistra.

**B. RAČUN ZADUŽIVANJA / FINANCIRANJA**

Račun zaduživanja / financiranja sadrži podatak o primicima od zaduživanja i izdacima za financijsku imovinu i otplate zajmova za Općinu Bistra i proračunskog korisnika Dječji vrtić Kapljica.

Primljeni krediti i zajmovi od HBOR-a smanjeni su za 44.094,62 € i iznose 590.950,38 € jer je dobivena bespovratna potpora od Zagrebačke županije za financiranje projekta Ekomuzej i za radove na rekonstrukciji dijela Podgorske ulice, te se prema tome smanjuje kreditiranje za navedene projekte.

Izdaci za otplatu glavnice primljenih kredita i zajmova smanjeni su za 400,00 € i iznose 124.610,00 €, a smanjenje se odnosi na proračunskog korisnika Dječji vrtić Kapljca – povećanje otplate kredita iz izvora 1.1. u iznosu 8.320,00 €, a smanjenje otplate kredita iz izvora 9.2. u iznosu 8.720,00 € ( sredstva viška MRRFEU ).

**C. RASPOLOŽIVA SREDSTVA IZ PRETHODNIH GODINA**

Raspoloživa sredstva iz prethodnih godina sadrže podatak o višku ili manjku sredstva iz prethodne godine i prijašnjih godina za Općinu Bistra i proračunske korisnike Dječji vrtić Kapljica i Općinsku knjižnicu Bistra, prema izvorima financiranja.

Ukupni konsolidirani višak iznosi 663.593,57 €.

Višak prihoda Općine Bistra iznosi 627.422,85 €, Dječjeg vrtića Kapljica 33.347,33 € i Općinske knjižnice Bistra 2.823,39 €.

***Račun prihoda i rashoda po izvorima financiranja***

U Računu prihoda i rashoda prema izvorima financiranja vidljivo je da su **prihodi poslovanja** povećani po sljedećim izvorima:

* Izvor 1.0. Opći prihodi i primici – za 215.851,68 €
* Izvor 1.1. Prihodi za financiranje rashoda poslovanja korisnika – za 7.225,00 € ( odnosi se na Dječji vrtić Kapljicu )
* Izvor 3.0 Vlastiti prihodi – za 500,00 €
* Izvor 4.0. Prihodi za posebne namjene – za 21.552,68 €
* Izvor 5.2. Kapitalne pomoći ( Grad Zaprešić ) – za 18.252,00 €
* Izvor 5.3. Kapitalne pomoći od Zagrebačke županije – za 159.544,53 €
* Izvor 5.6. Tekuće pomoći iz Zagrebačke županije – za 1.300,00 €
* Izvor 5.7. Pomoći – korisnik ( Dječji vrtić Kapljica povećanje za 1.480,00 €, a smanjenje kod Općinske knjižnice Bistra za 29,53 € )
* Izvor 5.8. Pomoći EU fondovi – za 76.004,66 €

**Rashodi** su povećani po sljedećim izvorima:

* Izvor 1.0. Opći prihodi i primici – za 105.300,00 €
* Izvor 1.1. Prihodi za financiranje rashoda poslovanja korisnika – smanjenje za 435,00 € ( odnosi se na Dječji vrtić Kapljicu )
* Izvor 3.0 Vlastiti prihodi – za 500,00 €
* Izvor 3.1. Vlastiti prihodi – korisnik – za 2.247,33 € ( Dječji vrtić Kapljica – višak iz 2022.g. )
* Izvor 4.0. Prihodi za posebne namjene – za 671,17 €
* Izvor 4.9. Prihodi za posebne namjene – korisnik – za 323,39 € ( Općinska knjižnica Bistra – višak iz 2022.g. )
* Izvor 5.2. Kapitalne pomoći ( Grad Zaprešić ) – za 18.252,00 €
* Izvor 5.3. Kapitalne pomoći od Zagrebačke županije – za 298.982,78 €
* Izvor 5.6. Tekuće pomoći iz Zagrebačke županije – za 1.300,00 €
* Izvor 5.7. Pomoći – korisnik ( Dječji vrtić Kapljica povećanje za 1.510,00 €, a smanjenje kod Općinske knjižnice Bistra za 29,53 € )
* Izvor 5.8. Pomoći EU fondovi – za 352.646,00 €
* Izvor 7.0. Prihodi od prodaje zemljišta – smanjeni su za 3.000,00 €
* Izvor 8.0. Namjenski primici od zaduživanja – smanjeni su za 53.943,00 €
* Izvor 9.0. Višak prihoda ( iz prijašnjih godina ) – za 84.964,83 €
* Izvor 9.1. Višak prihoda – korisnik Općinska knjižnica Bistra – za 2.350,00 €

***Rashodi prema funkcijskoj klasifikaciji***

Prema funkcijskoj klasifikaciji, rashodi su povećani ili smanjeni prema sljedećim klasifikacijama:

* 011 Izvršna i zakonodavna tijela, financijski poslovi – povećanje za 194,00 €
* 013 Opće usluge – povećanje za 47.632,50 €
* 022 Civilna obrana – povećanje za 200,00 €
* 042 Poljoprivreda, šumarstvo, ribarstvo i lov – povećanje za 5.000,00 €
* 045 Promet – smanjenje za 155.000,00 €
* 061 razvoj stanovanja – povećanje za 55.679,00 €
* 062 Razvoj zajednice – povećanje za 380.361,90 €
* 064 Ulična rasvjeta – povećanje za 6.100,00 €
* 076 Poslovi zdravstva koji nisu drugdje svrstani – povećanje za 1.300,00 €
* 081 Službe rekreacije i sporta – povećanje za 500,00 €
* 082 Službe kulture – povećanje za 357.549,24 €
* 091 Predškolsko i osnovno obrazovanje – povećanje za 64.662,33 €
* 105 Nezaposlenost – povećanje za 49.461,00 €
* 107 Socijalna pomoć stanovništvu koje nije obuhvaćeno redovnim socijalnim programom – smanjenje za 2.000,00 €
1. **POSEBNI DIO**

Ukupno planirani rashodi i izdaci povećani su za 811.239,97 € i iznose 8.412.809,97 €.

Promjene se odnose na sljedeće programe, projekte i aktivnosti:

***RAZDJEL 002 – OPĆINSKI NAČELNIK - 125.174,00 eura – povećanje rashoda za 194,00 eura***

***Glava 00201 – Općinski načelnik***

**Program 1002: Program rada Općinskog načelnika – *55.222,00 eura –* *povećanje rashoda za 1.212,00 eura***

Cilj Programa – Osnovni cilj programa je osigurati sredstva za nesmetano obavljanje poslova iz djelokruga ureda Općinskog načelnika, kao preduvjet pripreme za donošenje akata iz njegove nadležnosti.

Zakonska osnova - Zakon o plaćama u lokalnoj i područnoj (regionalnoj) samoupravi (“Narodne novine br. 28/10), Zakon o obvezama i pravima državnih dužnosnika (Urednički pročišćeni tekst, „Narodne novine“ broj 101/98, 135/98, 105/99, 25/00, 73/00, 30/01, 59/01, 114/01, 153/02, 163/03, 16/04, 30/04, 187/04, 121/05, 151/05, 141/06, 17/07, 107/07, 60/08, 38/09, 150/11,  22/13, 103/14,  03/15, 93/16, 44/17 i 66/19), Zakon o sprječavanju sukoba interesa („Narodne novine“ broj 143/21 ), Statut Općine Bistra ("Službeni glasnik Općine Bistra" broj 2/21).

Obrazloženje - Sredstva osigurana u okviru ovog programa odnose se na provedbu mjera i aktivnosti za osiguravanje rada iz djelokruga izvršne vlasti.

Pokazatelj uspješnosti: broj donesenih akata u 2023. godini, broj objavljenih vijesti na na općinskoj web stranici te broj gostovanja u elektronskim medijima, broj održanih sastanaka sa strankama, djelatnicima, voditeljima odsjeka, pročelnikom, poslovnim partnerima, broj prisustvovanja raznim događanjima i manifestacijama na području Općine Bistra, susjednih općina i šire.

Povećanje planiranih rashoda u iznosu 1.212,00 eura odnosi se na:

* **Aktivnost: Redovni rad Općinskog načelnika – 48.622,00 eura**
* Povećanje troškova za službena putovanja i simpozije, te naknada za prijevoz

**Program 1005: Svjetski skijaški kup “Snježna kraljica” - *2.962 eura –* *smanjenje rashoda za 1.018,00 eura***

Cilj Programa - Osnovni cilj ovog programa je promocija Općine Bistra na svjetskoj razini kroz pružanje pomoći u organizaciji utrke Svjetskog skijaškog kupa koji se održava na teritoriju Općine Bistra. Posebni cilj programa je osigurati tehničke, organizacijske i druge uvjete za održavanje utrke Svjetskog skijaškog kupa na Sljemenu.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o proračunu („Narodne novine“, broj 144/21), Zakon o porezu na dohodak („Narodne novine“, broj  115/16,  106/18, 121/19, 32/20, 138/20 ).

Obrazloženje - Snježna kraljica je slalomska utrka Svijetskog skijaškog kupa koja se održava na Sljemenu od 2005. godine i u čijoj organizaciji sudjeluje Općina Bistra.

Pokazatelj uspješnosti: broj gledatelja, vremensko trajanje promocije Općine Bistra putem svih vrsta medija.

Smanjenje planiranih rashoda u iznosu 1.018,00 eura odnosi se na:

* **Aktivnost: Svjetski skijaški kup “Snježna kraljica” – 2.962,00 eura**
* Smanjenje usluga reprezentacije za 1.218,00 eura, i povećanje isplaćenih naknada po ugovorima o djelu za 200,00 eura

***RAZDJEL 003 – JEDINSTVENI UPRAVNI ODJEL – 6.823.199,78 eura – povećanje rashoda za 744.139,78 eura***

***Glava 00301 – Jedinstveni upravni odjel***

**Program 1006: Program rada Jedinstvenog upravnog odjela – 479.963,50 eura – povećanje rashoda za 13.007,50 eura**

Cilj Programa - Osnovni cilj programa je priprema svih akata, provođenje donesenih odluka, zaključaka i slično, objava akata, praćenje njihova izvršenja, poslovi javne nabave, poslovi pripreme i izrade akata načelnika, poslovi pripreme dokumentacije za prijave na natječaje, financijsko izvještavanje i provođenje svih poslova u okviru zakonom utvrđenih zadaća. Posebni cilj programa je osiguravanje nesmetanog obavljanja poslova Jedinstvenog upravnog odjela kroz optimalan broj službenika i namještenika, adekvatnu i ispravnu opremu i druge radne uvjete, transparentan rad kroz dostupnost građanima radi zadovoljavanja njihovih potreba u okviru djelokruga jedinice lokalne samouprave.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o službenicima i namještenicima u lokalnoj i područnoj (regionalnoj) samoupravi (”Narodne novine” br. 86/18, 61/11, 4/18, 112/19 ), Odluka o koeficijentima za obračun plaća službenika i namještenika (“Službeni glasnik Općine Bistra” broj 6/19 ), Odluka o visini osnovice za obračun plaće službenika i namještenika u Jedinstvenom upravnom odjelu Općine Bistra (“Službeni glasnik Općina Bistra” broj 4/22 ), Pravilnik o radu za službenike i namještenike Jedinstvenog upravnog odjela Općine Bistra kojeg je donio Općinski načelnik 27.05.2010., - Izmjena - 03.02.2020. godine, Pravilnik o unutarnjem redu Jedinstvenog upravnog odjela Općine Bistra (“Službeni glasnik Općina Bistra” broj 12/18, 4/19, 5/19, 7/19 ).

Obrazloženje - Program obuhvaća aktivnosti kojima se izvršavanju rashodi za plaće i ostala materijalna prava službenika i namještenika, tekući rashodi upravnih tjela, rashodi promidžbe i informiranja, rashodi stručnog usavršavanja i osposobljavanja djelatnika kao i rashodi za materijal, usluge i energiju neophodnu za obavljanje poslovanja. Cilj programa je osigurati financijska sredstva za financiranje tekućih rashoda vezanih za službenike i namještenike upravnih tjela te poboljšati uvjete rada Jedinstvenog upravnog odjela Općine Bistra.

Pokazatelj uspješnosti: broj izdanih rješenja, broj rješenih upravnih i neupravnih predmeta, broj predanih izvještaja, broj pismenih i usmenih odgovora strankama, broj prijavljenih projekata za financiranje od strane europskih i nacionalnih fondova, broj pripremljenih akata, odluka, zaključaka i sl.

Povećanje planiranih rashoda u iznosu 13.007,50 eura odnosi se na:

* **Aktivnost: Rashodi za zaposlene, materijalni i financijski rashodi – 448.613,50 eura**
* Povećanje bruto plaće i doprinosa na plaće za zapošljavanje nove djelatnice ( spremačice ) zbog odlaska u mirovinu, te povećanje ostalih izvanrednih rashoda

**Program 1015: Kultura i sakralna baština – *1.470.555,38 eura - povećanje rashoda za 354.905,38 eura***

Cilj programa - Osnovni cilj programa kulture i sakralne baštine je očuvani okoliš, prirodne i kulturne vrijednosti, te zadovoljavanje kulturnih potreba stanovnika Općine Bistra kroz poticanje kulturnog amaterizma i stvaralaštva, provođenje kulturnih projekata i programa, investicije u ustanove i kulturna dobra, zaštita kulturnih dobara te očuvanje kulturne baštine. Posebni ciljevi su osiguranje financijskih sredstava za provođenje navedenih aktivnosti.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o financiranju javnih potreba u kulturi („Narodne novine“ broj 47/90, 27/93, 38/09 ), Zakona o udrugama („Narodne novine“ broj 74/14, 70/17, 98/19 ), Uredba o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge („Narodne novine“ broj 26/15, 37/21 ), Zakon o ustanovama (“Narodne novine” broj 76/93, 29/97, 47/99, 35/08, 127/19 ), Statut Općine Bistra („Službeni glasnik Općine Bistra“ broj 2/21 ).

Obrazloženje - U Programu kultura i sakralna baština obuhvaćene su aktivnosti, poslovi i djelatnosti u kulturi u 2023. godini od značaja za Općinu Bistra. Cilj ovog programa je financijsko poticanje razvitka kulturnih aktivnosti odnosno provedba raznih aktivnosti udruga, ustanova i ostalih korisnika s područja kulture. Najznačajnija stavka programa je kapitalni projekt: “Obnova zgrade stare škole i kulturno –turistička revitalizacija kroz ITU mehanizam- Ekomuzej Bistra” u Poljanici Bistranskoj. Ukupna vrijednost projekta je 11.979.148,74 kuna, a ukupno dodijeljena bespovratna sredstva iznose 10.110.430,40 kuna. Razdoblje provedbe projekta je od 1. rujna 2020. do 1. rujna 2023. godine. Projekt je sufinancirala Europska unija iz europskih strukturnih i investicijskih fondova kroz mehanizam Integriranih teritorijalnih ulaganja na području Urbane aglomeracije Zagreb. Planiraju se i sredstva za izradu projektne dokumentacije za “Ljetnu pozornicu”, koja se planira izgraditi na prostoru bivšeg kamenoloma.

Pokazatelj uspješnosti : broj organiziranih kulturnih manifestacija, broj udruga u kulturi, broj investicija u kulturne objekte.

Povećanje planiranih rashoda u iznosu 355.175,38 eura odnosi se na:

* **Aktivnost: Naknade članovima povjerenstva – 2.650,00 eura**
* Rashodi se smanjuju za 270,00 eura, a odnose se na naknade za rad članovima Povjerenstva za ocjenjivanje zaprimljenih prijava za natječaj u kulturi, koje se brišu, jer je osnovano Vijeće za kulturu koje će ocjenjivati prijave na natječaj
* **Kapitalni projekt: Obnova zgrade stare škole i kulturno-turistička revitalizacija kroz ITU mehanizam - Ekomuzej Bistra – 1.421.005,38 eura**
* Povećani su rashodi prema planiranom izvršenju projekta koji se očekuje do 01.09.2023.g.

Planiran je višak sredstava od Zagrebačke županije ( sredstva dobivena 2022.g.) i planirana bespovratna sredstva za 2023.g., te višak sredstava iz 2022.g. od EU fondova, te sukladno tome smanjeni su rashodi financirani od kredita HBOR-a.

**Program 1017: Razvoj sporta i rekreacije – *300.000,00 eura – povećanje rashoda za 500,00 eura***

Cilj programa **–** Osnovni cilj programa je razvoj ljudskih potencijala i unapređenje kvalitete života kroz osiguranje preduvjeta djeci i mladima za bavljenje tjelesnim aktivnostima, postizanje sportskih rezultata te poticanje i promoviranje sporta kao zdravog načina života. Poseban cilj programa je stvaranje poticajnog okruženja za razvoj sporta na području općine.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o sportu ( “Narodne novine” broj 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20 ), Zakon o udrugama ( “Narodne novine” broj 74/14, 70/17, 98/19 ), Statut Općine Bistra ( “Službeni glasnik Općine Bistra” broj 2/21).

Obrazloženje - Programom sporta planirano je sufinanciranje programskih aktivnosti sportskih udruga s ciljem uključivanja što većeg broja građana u aktivnosti sportskih udruga, organizaciju slobodnog vremena građana s posebnim akcentom na djecu i mlade te sufinanciranje Zajednice sportskih udruga Općine Bistra za provođenje djelatnosti, provođenje natječaja, pripremu izvješća, financijske transfere, te ostale aktivnosti Zajednice. Program obuhvaća i kapitalna ulaganja u Sportski centar Bistra za projektnu dokumentaciju i izgradnju pomoćnog igrališta.

Pokazatelj uspješnosti: broj sportskih udruga, broj članova u udrugama, broj održanih natjecanja, broj izgrađenih i obnovljenih sportskih objekata.

Povećanje planiranih rashoda u iznosu 500,00 eura odnosi se na:

* **Kapitalni projekt: Fitness na otvorenom – 500,00 eura**

( sprave za projekt ”Fitness na otvorenom” kod Društvenog doma Gornja Bistra nabavljene su 2022.g., a ove godine je došao račun za stručni nadzor nad izvršenim radovima ).

**Program 1018: Socijalna skrb i zdravstvena zaštita *– 187.871,00 eura – povećanje rashoda za 48.761,00 eura***

Cilj Programa - Opći cilj programa je poboljšanje kvalitete života i podizanje životnog standarda stanovnika, dok se posebnim ciljevima nastoji osigurati zaštita i pomaganje osoba koje same ili uz pomoć članova obitelji ne mogu zadovoljiti svoje potrebe zbog nepovoljnih osobnih, gospodarskih, socijalnih ili drugih okolnosti.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o socijalnoj skrbi (“Narodne novine” broj 18/22, 46/22, 119/22 ), Zakon o zdravstvenoj zaštiti (“Narodne novine” broj 100/18, 125/19, 147/20, 119/22 ), Zakon o zaštiti životinja (“Narodne novine” broj 102/17, 32/19 ), Zakon o udrugama (“Narodne novine” broj 74/14, 70/17, 98/19 ), Statut Općine Bistra (“Službeni glasnik Općine Bistra” broj 2/21).

Obrazloženje - Sredstva u okviru ovog programa namijenjena su za pomoć obiteljima, kućanstvima i humanitarnim organizacijama, donacije udrugama u socijalnoj skrbi i zdravstvenoj zaštiti, radu Vijeća za prevenciju, veterinarskim uslugama te za provedbu projekta: “Zaželi u Općini Bistra II” - projekt potiče zapošljavanje, socijalno uključivanje, obrazovanje i dobro upravljanje, a sufinanciran je sredstvima Europske unija iz Europskog socijalnog fonda. Razdoblje provedbe projekta je od 01. studenog 2022. do 30. travnja 2023. godine. Planirani su rashodi za plaće i ostala materijalna prava za devet djelatnica zaposlenih na projektu, troškovi upravljanje projektom i troškovi promidžbe i informiranja.

Planirani su i rashodi za promidžbu i vidljivost na EU projektu “Želim posao” koji potiče aktivno uključivanje i poboljšanje zapošljivosti ranjivih skupina stanovništva. Razdoblje provedbe projekta je od veljače 2021. do veljače 2023. godine.

Općina Bistra dužna je sukladno Zakonu o socijalnoj skrbi osigurati određena prava građanima korisnicima socijalnih naknada. Općina također nastoji osigurati i druga prava i oblike pomoći na koje zakonom nije obvezana a sve s ciljem kako bi svojim građanima omogućila dostupnost pojedinih usluga te osigurala minimum standarda u zadovoljenju osnovnih životnih potreba.

Pokazatelj uspješnosti: broj korisnika pomoći

Povećanje planiranih rashoda u iznosu 48.761,00 eura odnosi se na:

* **Aktivnost: Pomoć obiteljima, kućanstvima i humanitarnim organizacijama – 76.860,00 eura**
* Smanjuje se planirani iznos za 2.000,00 eura, a odnosi se na financiranje školske prehrane učenicima Osnovne škole Bistra koju je financirala Općina Bistra, a koju sada svi učenici imaju besplatno
* **Aktivnost: Veterinarske usluge – 4.100,00 eura**
* Povećava se sufinanciranje troškova sterilizacije i kastracije pasa i mačaka za 1.300,00 eura
* **Tekući projekt - Projekt “Zaželi u Općini Bistra II” – 48.511,00 eura**
* Povećani su rashodi za zaposlene ( bruto plaća i doprinosi na plaću ) zbog povećanja minimalne plaće u 2023.g., te troškovi upravljanja projektom ( prema ugovoru iz 2022.g.)
* **Tekući projekt - Projekt “Želim posao” – 45.300,00 eura**
* Povećani su rashodi za intelektualne usluge ( vanjski stručnjaci ) sukladno potpisanim ugovorima koji su bili planirani u 2022.g. kao i njihova realizacija

**Program 1021: Izgradnja komunalne infrastrukture – *1.228.627,84 eura – povećanje rashoda za 93.098,84 eura***

Cilj Programa - Osnovni cilj programa je stvaranje temelja za konkurentan i održiv razvoj općine. Poseban cilj je osigurati ravnomjerna i kontinuirana ulaganja u komunalnu infrastrukturu i osigurati preduvjete za razvoj i izgradnju nove komunalne infrastrukture te na taj način poboljšati kvalitetu života kroz pruženi viši komunalni standard.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22), Zakon o vodama (“Narodne novine” broj 66/19, 84/21), Zakon o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16, 127/17, 66/19 ).

Obrazloženje - Program izgradnje komunalne infrastrukture za 2023. godinu predviđa nastavak ulaganja u komunalnu infrastrukturu sukladno planiranim izvorima financiranja, i to u izgradnju groblja u Poljanici Bistranskoj, nerazvrstanih cesta i pješačkih staza ( izgradnja pješačkog pločnika u Stubičkoj ulici u Bukovju Bistranskom, izgradnja semafora u Bistranskoj ulici, izgradnja rotora u Bistranskoj ulici, poboljšanje prometne sigurnosti i oborinske odvodnje u Brezinskoj ulici ), izgradnju Gospodarske zone Bistra, rekonstrukciju javne rasvjete, izgradnju i opremanje dječjih igrališta i rekonstrukciju dijela Podgorske ulice. Program je usmjeren na investicijske zahvate na komunalnoj infrastrukturi Općine Bistra.

Općinsko vijeće sukladno Zakonu o komunalnom gospodarstvu za svaku proračunsku godinu donosi Program izgradnje komunalne infrastrukture uz donošenje Proračuna.

Pokazatelj uspješnosti: broj metara asfaltiranih dionica, broj uređenih šahtova i slivnika, broj rekonstruiranih diječjih igrališta, broj novih rasvjetnih tijela, broj metara izgrađenog nogostupa, broj novo izgrađenih objekata komunalne infrastrukture.

Povećanje planiranih rashoda u iznosu 93.098,84 eura odnosi se na:

* **Kapitalni projekt: Izgradnja groblja – 55.311,00 eura**
* Povećanje rashoda za izgradnju groblja u Poljanici Bistranskoj ( dovršenje radova na polju 2., postavljanje ograde, postavljanje videonadzora i rekonstrukcija stepenica na starom groblju ) za 55.311,00 eura
* **Kapitalni projekt: Izgradnja cesta i pješačkih staza – 214.289,74 eura**
* Planiran je manjak sredstava od vodnog doprinosa iz 2022.g. u iznosu od 1.539,74 eura
* **Kapitalni projekt: Izgradnja Gospodarske zone Bistra – 309.790,00 eura**
* Planiran je višak neutrošenih sredstava od Zagrebačke županije u iznosu od 26.544,56 eura, te povećanje troškova izrade projektne dokumentacije za izgradnju Gospodarske zone Bistra za 17.300,00 eura
* **Kapitalni projekt: Rekonstrukcija dijela Podgorske ulice – 461.487,84 eura**
* Planiran je višak neutrošenih sredstava od Zagrebačke županije u iznosu od 39.816,84 eura

**Program 1022: Održavanje komunalne infrastrukture – *2.047.024,00 eura – smanjenje rashoda za 88.371,00 eura***

Cilj Programa - Osnovni cilj programa je stvaranje preduvjeta za razvoj konkurentnog i održivog gospodarstva. Posebni ciljevi programa su usmjereni na održavanje postojeće komunalne infrastrukture s ciljem funkcionalnosti i maksimalne iskorištenosti uz kontinuirano povećanje standarda kroz uređenje novih površina te unapređenje postojećih.

Zakonska osnova - Zakon o lokalnoj i područnoj (regionalnoj) samoupravi („Narodne novine“ broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22 ).

Obrazloženje - Programom održavanja komunalne infrastrukture za 2023. godinu osiguravaju su sredstva za obavljanje poslova održavanja nerazvrstanih cesta, javnih i zelenih površina, održavanje javne rasvjete, asfaltiranje općinskih cesta i javnih površina, sanaciju prometnica oštećenih u potresu, subvencije prijevoza, održavanje reciklažnog dvorišta, zbrinjavanje životinja, deratizaciju i dezinsekciju, stručni nadzor i projektiranje te opremu za javne površine. Cilj ovog programa je poboljšanje uvjeta i dostupnosti komunalnih usluga stanovništvu općine kao i zadržavanje postojećeg standarda u pružanju komunalnih usluga. Radovima na održavanju komunalne infrastrukture osigurava se uredniji, za boravak ugodniji i ljepši izgled svih naselja i ulica.

Općinsko vijeće sukladno Zakonu o komunalnom gospodarstvu za svaku proračunsku godinu donosi Program održavanja komunalne infrastrukture uz donošenje Proračuna.

Pokazatelj uspješnosti: broj kvadratnih metara održavanih cesta, javnih i zelenih površina, dječjih igrališta, broj zbrinutih životinja, broj kućanstava obuhvaćenim deratizacijom i dezinsekcijom, broj metara asfaltiranih dionica, broj zamjenjenih rasvjetnih tijela.

Smanjenje planiranih rashoda u iznosu 88.371,00 eura odnosi se na:

* **Aktivnost: Zbrinjavanje životinja – 13.500,00 eura**
* povećanje troškova zbrinjavanja životinja ( Udruga za zaštitu životinja Šapica ) za 3.550,00 eura
* **Aktivnost: Stručni nadzor – 13.700,00 eura**
* Povećanje troškova stručnog i investicijskog nadzora nad održavanjem komunalne infrastrukture Općine Bistra za 1.300,00 eura
* **Aktivnost: Održavanje nerazvrstanih cesta, javnih i zelenih površina – 583.850,00 eura**
* Planiran je manjak iz izvora 4.0.3. Prihod za posebne namjene od Hrvatskih šuma, Grada Zagreba i Zagrebačke županije za održavanje Sljemenske ceste Gornja Bistra – Crveni spust u iznosu od 20.012.94 eura ( neplaćeni računi iz 2022.g. )
* **Aktivnost: Javna rasvjeta – 88.760,00 eura**
* Povećanje troškova održavanja javne rasvjete za 6.100,00 eura
	+ **Aktivnost: Sanacija prometnica oštećenih u potresu – 485.369,00 eura**
* Povećani su rashodi za 55.679,00 eura sukladno provedenim natječajima za izvođenje radova, te za projektnu dokumentaciju
	+ **Aktivnost: Subvencija prijevoza – 515.000,00 eura**
* Smanjenje troškova subvencije prijevoza za 155.000,00 eura sukladno potpisanom ugovoru sa ZET-om

**Program 1031: Program gradnje i održavanja komunalnih vodnih građevina – *485.456,00 eura – povećanje rashoda za 261.806,00 eura***

Cilj Programa - Osnovni cilj programa je nastavak radova na izgradnji cjelovitog sustava kanalizacije u cilju osiguravanja što većeg broja priključaka na javnu kanalizacijsku mrežu, te kvalitetnim pročišćavanjem otpadnih voda spiječiti zagađivanje okoliša. U dijelu vodoopskrbe cilj je osigurati 100 %-tnu pokrivenost područja Općine vodovodnom mrežom. Posebni ciljevi su osigurati kvalitetu i stabilnost vodoopskrbnog sustava i sustava otpadnih voda.

Zakonska osnova - Zakon o vodama (“Narodne novine” broj 66/19, 84/21 ), Zakon o financiranju vodnog gospodarstva (“Narodne novine” broj 153/09, 90/11, 56/13, 154/14, 119/15, 120/16, 127/17, 66/19 ), Zakon o komunalnom gospodarstvu (“Narodne novine” broj 68/18, 110/18, 32/20 ), Odluka o priključenju na komunalne građevine Općine Bistra (“Službeni glasnik Općine Bistra” broj 7/11 ), Zakon o cestama (“Narodne novine” broj 84/11, 22/13, 54/13, 148/13, 92/14, 110/19, 144/21, 114/22, 114/22 ).

Obrazloženje - Sredstva u okviru ovog programa planirana su za izgradnju vodoopskrbnog sustava i izgradnju sustava otpadnih voda. Cilj ovog Programa je provedba aktivnosti vezanih za izgradnju građevina u funkciji vodoopskrbe i odvodnje s ciljem poboljšanja standarda vodno komunalnih usluga. Najveći dio planiranih sredstava odnosi se na kapitalne pomoći Vodoopskrbi i odvodnji Zaprešić d.o.o. po ranije preuzetim obavezama po projektu “Poboljšanje vodnokomunalne infrastrukture aglomeracije Zaprešić” i temeljem njihova prijedloga i troškovnika Programa građenja i održavanja komunalnih vodnih građevina za planirane radove u 2023. godini na području Općine Bistra.

Pokazatelj uspješnosti: duljina izgrađene mreže, broj priključaka.

Povećanje planiranih rashoda u iznosu 261.806,00 eura odnosi se na:

* **Kapitalni projekt: Izgradnja vodoopskrbnog sustava – 89.806,00 eura**
* Povećavaju se kapitalne pomoći trgovačkom društvu ”Vodoopskrbi i odvodnji Zaprešić” za izgradnju vodovodnih priključaka za 89.806,00 eura
* **Kapitalni projekt: Izgradnja sustava otpadnih voda – 275.390,00 eura**
* Povećavaju se kapitalne pomoći trgovačkom društvu ”Vodoopskrbi i odvodnji Zaprešić” za izgradnju kanalizacijskih priključaka za 172.000,00 eura

**Program 1027: Prostorno uređenje i izgradnja općine – *85.782,06 eura – povećanje rashoda za 7.232,06 eura***

Cilj Programa - Osnovni cilj programa prostornog uređenja i izgradnje Općine je donošenje mjera i provođenje postupaka izrade prostorno – planske i projektne dokumentacije u svrhu učinkovitijeg gospodarenja prostorom, bolje iskoristivosti prirodnih izvora, bržeg i usklađenijeg razvoja naselja s ciljem ostvarenja održivog razvoja cijelog područja Općine Bistra. Poseban cilj je izrada geodetskih elaborata za evidentiranje nerazvrstanih cesta i rješavanje imovinsko pravnih odnosa za nekretnine.

Zakonska osnova – Zakon o gradnji (“Narodne novine” broj 153/13, 20/17, 39/19, 125/19 ), Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 ), Zakon o zemljišnjim knjigama (“Narodne novine” broj 63/19, 128/22), Zakon o prostornom uređenju (“Narodne novine” broj 153/13, 65/17, 114/18, 39/19, 98/19 ), Prostorni plan Općine Bistra (“Službeni glasnik Općine Bistra” broj 8/20 ).

Obrazloženje – Sredstva u okviru ovog programa planirana su za geodetsko katastarske usluge, ulaganja u prostorno – plansku dokumentaciju kao i projektnu i ostalu dokumentaciju za izgradnju Općinskog centra, izgradnju Žičare Sljeme – Bistra i Urbanu komasaciju.

Pokazatelj uspješnosti: broj sređenih imovinsko pravnih odnosa, broj izrađenih elaborate, broj izrađenih imovinsko pravnih dokumenata.

Povećanje planiranih rashoda u iznosu 7.232,06 eura odnosi se na:

* **Aktivnost: Geodetsko katastarske usluge – 33.125,00 eura**
* Povećanje troškova geodetsko-katastarskih usluga za 6.625,00 eura sukladno provedenom natječaju ( jednostavna nabava )
* **Kapitalni projekt: Kapitalna ulaganja u prostorno-plansku dokumentaciju – 42.607,06 eura**
* Planiran je višak neutrošenih sredstava od prihoda od kazni za nezakonito neizgrađene zgrade ( legalizacija ) u iznosu od 607,06 eura za izradu Prostornih planova

**Program 1030: Upravljanje imovinom – *203.400,00 eura – povećanje rashoda za 48.000,00 eura***

Cilj Programa - Osnovni cilj programa je investicijama u dugotrajnu imovinu izgraditi ili obnoviti prostore općine u cilju privođenja svrsi ili osiguravanja novih sadržaja za stanovnike općine, kao i ulaganje u nabavu nove opreme i održavanje postojeće. Posebnim ciljevima nastoji se dugoročno omogućiti kvalitetno i odgovorno upravljanje poslovnim prostorima u vlasništvu općine.

Zakonska osnova - Zakon o lokalnoj i područnoj (regionalnoj) samoupravi („Narodne novine“, br.  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o komunalnom gospodarstvu (“Narodne novine” broj 68/18, 110/18, 32/20 ), Zakon o vlasništvu i drugim stvarnim pravima („Narodne novine“ broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 ).

Obrazloženje - U okviru programa planira se tekuće i investicijsko održavanje objekata i zgrada, postrojenja i opreme u vlasništvu Općine Bistra te ulaganje u nabavu nove opreme ( uredske opreme i namještaja, komunikacijske opreme, računalnih programa, strategija, planova, izvješća ). Planiraju se i sredstva za procjene vrijednosti nekretnina u vlasništvu Općine, rekonstrukciju krovišta i uređenje potkrovlja na Društvenom domu Bukovje, izgradnju nadstrešnice u sklopu zgrade Općine i dogradnju sanitarnih čvorova na Društvenom domu u kamenolomu. Cilj programa je osigurati financijska sredstva za uspješno održavanje postojeće opreme i objekata kako bi se osigurala njihova funkcionalnost i namjena te kontinuirano ulagati u nabavu nove opreme i na taj način osigurati efikasnost u radu svih odjela i stručnih službi.

Pokazatelj uspješnosti: broj održavanih poslovnih prostora, broj nabavljene opreme, broj rekonstruiranih objekata.

Povećanje planiranih rashoda u iznosu 48.000,00 eura odnosi se na:

* **Aktivnost: Održavanje objekata i zgrada – 45.950,00 eura**
* Planiran je novi rashod za projektnu dokumentaciju u iznosu od 10.000,00 eura za energetske certifikate za društvene domove
* **Aktivnost: Ulaganje u opremu općine – 41.200,00 eura**
* Povećanje troškova ulaganja u opremu u iznosu od 5.000,00 eura zbog nabave i ugradnje bojlera u društvenim domovima, te uvođenje usluge eArhiva u iznosu 10.000,00 eura
* **Aktivnost: Nekretnine u vlasništvu Općine – 16.650,00 eura**
* Povećanje rashoda za 10.000,00 eura zbog potrebe izrade projektne i ostale dokumentacije za nekretnine u vlasništvu Općine
* **Kapitalni projekt: Društveni dom na kamenolomu – 20.000,00 eura**
* Povećanje rashoda za 10.000,00 eura zbog potrebe izrade projektne i ostale dokumentacije za društveni dom na kamenolomu

**Program 1032: Potpora poljoprivredi - *28.200,00 eura – povećanje rashoda za 5.000,00 eura***

Cilj Programa - Osnovni cilj programa je poticanje razvoja poljoprivrede i razvoja malih obiteljskih poljoprivrednih gospodarstava na području Općine Bistra. Posebni ciljevi programa su opstanak seoskih gospodarstava i razvoj seoskih prostora te poticanje poljoprivredne proizvodnje.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o poticanju razvoja malog gospodarstva (“Narodne novine” broj 29/02, 67/03, 53/12, 56/13, 121/16 ), Zakon o poljoprivredi (“Narodne novine” broj 118/18, 42/20, 127/20, 52/21 ), Zakon o poljoprivrednom zemljištu (“Narodne novine” broj 20/18, 115/18, 98/19, 57/22 ).

Obrazloženje - Ciljevi koji se planiraju realizirati ovim programom su stvaranje preduvjeta za razvoj djelatnosti obiteljskih poljoprivrednih gospodarstava, stvaranje povoljnog poduzetničkog okruženja te pružanje podrške realizaciji početničkih inicijativa i projekata usmjerenih na razvoj poljoprivrede. U

Pokazatelj uspješnosti: broj odobrenih potpora, broj održavanih poljoprivrednih zemljišta, broj izrađenih planova raspolaganja poljoprivrednim zemljištem.

Povećanje planiranih rashoda u iznosu 5.000,00 eura odnosi se na:

* + **Aktivnost: Poticajne mjere u poljoprivredi – 5.000,00 eura**
* Povećanje planiranih rashoda za izradu Programa zaštite divljači na području Općine Bistra

**Program 1026: Organiziranje i provođenje zaštite i spašavanja *- 80.240,00 eura - povećanje rashoda za 200,00 eura***

Cilj Programa - Osnovni cilj programa zaštite i spašavanja je zadovoljavanje potreba stanovnika Općine Bistra za provedbom preventivnih mjera zaštite od požara i eksplozija, gašenje požara i spašavanje ljudi i imovine ugroženih određenim nezgodama i opasnim situacijama, te omogućavanje redovne djelatnosti vatrogasne službe i razvijanje dobrovoljstva i humanitarnog djelovanja. Posebni cilj programa je stvaranje uvjeta za kvalitetno i efikasno funkcioniranje protupožarne i civilne zaštite u svrhu postignuća sigurnosti građana Općine Bistra.

Zakonska osnova - Zakon o Hrvatskoj gorskoj službi spašavanja („Narodne novine“ broj 79/06, 110/15 ), Zakon o vatrogastvu (“Narodne novine” broj 125/19, 114/22 ), Zakon o zaštiti od požara (“Narodne novine” broj 92/10, 114/22 ), Zakon o sustavu civilne zaštite (“Narodne novine” broj 82/15, 118/18, 31/20, 20/21, 114/22 ).

Obrazloženje - Program obuhvaća aktivnosti provođenjem kojih se stvaraju preduvjeti za djelovanje i uspostavu sustava zaštite i spašavanja na području Općine Bistra, a s ciljem financijskog poticanja sustava civilne zaštite, zaštite i spašavanja kroz aktivnosti Gorske službe spašavanja te pružanja protupožarne zaštite financiranjem djelovanja DVD-a Bistra.

Pokazatelj uspješnosti: broj dobrovoljnih vatrogasaca uključenih u rad DVD-a, broj članova civilne zaštite, broj pruženih intervencija.

Povećanje planiranih rashoda u iznosu 200,00 eura odnosi se na:

* + **Aktivnost: Civilna zaštita – 7.580,00 eura**
* Povećanje troškova za usluge iz područja civilne zaštite za 200,00 eura

***RAZDJEL 003 – JEDINSTVENI UPRAVNI ODJEL***

***Glava 00302 – Dječji vrtić Kapljica***

***Proračunski korisnik 42848 Dječji vrtić Kapljica***

Dječji vrtić Kapljica je javna ustanova koja u okviru djelatnosti ranog i predškolskog odgoja i obrazovanja ostvaruje programe njege, odgoja, obrazovanja, zdravstvene zaštite, prehrane i socijalne skrbi djece rane i predškolske dobi na području općine Bistra. Osnivač Vrtića je Općina Bistra. Djelatnost je organizirana u 10 odgojno – obrazovnih skupina u redovitom program i 1 skupina programa predškole. U vrtiću se provode i kraći programi različitog sadržaja ovisno o interesima i potrebama djece i roditelja ( jezični, sportski, glazbeni ).

Broj upisane djece u redovitom 10-satnom program različit je tijekom pedagoške, odnosno kalendarske godine i kreće se između 170 do 210 djece u dobi od navršene prve godine života do polaska u osnovnu školu.

U Vrtiću je zaposleno 34 djelatnika: ravnatelj, stručni suradnik edukacijski rehabilitator, stručni suradnik pedagog, zdravstveni voditelj, 21 odgojitelja, voditelj računovodstva-tajnik, administrativno–računovodstveni djelatnik, 2 kuharice, 1 pomoćna kuharica/ spremačica, 3 spremačice i 1 domar.

**Program 1009: Dječji vrtić Kapljica - 1*.353.892,33 eura - povećanje rashoda za 64.262,33 eura***

Svrha Programa - Osnovni cilj programa je osigurati sufinanciranje i uvjete za smještaj djece od strane Općine Bistra u Dječjem vrtiću Kapljica u Poljanici Bistranskoj. Posebni ciljevi programa su uključivanje što većeg broja djece u organizirane primarne i dodatne programe dječjeg vrtića, čime se iskazuje briga o djeci te kvalitetno provođenje programa njege, odgoja i naobrazbe djece predškolskog uzrasta.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj  33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o proračunu (“Narodne novine” broj 144/21), Zakon o predškolskom odgoju i obrazovanju (“Narodne novine” broj 10/97, 107/07, 94/13, 98/19, 57/22 ), Zakon o ustanovama (“Narodne novine” broj 76/93, 29/97, 47/99, 35/08, 127/19 ), Statut Općine Bistra (“Službeni glasnik Općine Bistra” broj 2/21 ).

Obrazloženje - Programom se planira financiranje redovne djelatnosti Dječjeg vrtića Kapljica, ulaganje u uređenje okoliša vrtića, ulaganje u opremanje vrtića te ulaganje u projektnu dokumentaciju i izgradnju novog Područnog vrtića Kapljica zbog nedostatka smještajnih kapaciteta. Planirana je i otplata glavnice dugoročnog kredita Hrvatske banke za obnovu i razvitak za projekt Rekonstrukcije i dogradnje vrtića.

Cilj programa je osigurati uvjete pružanja predškolskog odgoja i poboljšati postojeće uvjete smještaja djece kroz ulaganja u kapitalne projekte. Unatoč dogradnji i proširenju vrtića te otvaranju novih grupa Dječji vrtić Kapljica nije u mogućnosti upisati svu djecu za koju postoji interes upisa te se iz tog razloga krenulo sa projektom “Izgradnje područnog vrtića Kapljica” u Poljanici Bistranskoj u Severskoj ulici. Temeljem Poziva na dodjelu bespovratnih sredstava “Izgradnja, dogradnja, rekonstrukcija i opremanje predškolskih ustanova” Ministarstva znanosti i obrazovanja, projektni prijedlog Općine Bistra uspješno je prošao fazu procjene kvalitete i udovoljava kriterijima za dodjelu bespovratnih sredstava u iznosu od 5.472.000,00 kuna, odnosno 726.259,21 eura. U tijeku je izrada troškovnika izgradnje Područnog vrtića Kapljica.

Pokazatelj uspješnosti: broj upisane djece u redovni program, broj dodatnih programa, broj upisane djece u dodatatne programe.

Povećanje planiranih rashoda u iznosu 64.262,33 eura odnosi se na:

* + **Aktivnost: Financiranje redovne djelatnosti Dječjeg vrtića Kapljica – 914.405,00 eura**
* Povećanje rashoda za nabavu uredskog materijala za program predškole iz sredstava Pomoći u iznosu od 1.510,00 eura; smanjenje otplate kredita iz izvora višak EU sredstava u iznosu 8.720,00 eura; smanjenje kamata za primljene kredite u iznosu 435,00 eura
	+ **Kapitalni projekt: Uređenje okoliša – 62.000,00 eura**
* Povećanje rashoda za uređenje dvorišta vrtića za 61.340,00 eura i planiranje sufinanciranja od Zagrebačke županije
	+ **Kapitalni projekt: Kapitalna ulaganja u opremu vrtića – 10.887,33 eura**
* Planiran je višak neutrošenih sredstava iz vlastitih prihoda u iznosu 2.247,33 eura, te povećanje rashoda za nabavu opreme za kuhinju za 525,00 eura

***RAZDJEL 003 – JEDINSTVENI UPRAVNI ODJEL***

***Glava 00303 – Općinska Knjižnica Bistra***

***Proračunski korisnik 43302 Općinska knjižnica Bistra***

Općinska knjižnica Bistra je, prema usvojenim načinima podjela knjižnica, narodna knjižnica koja djeluje kao samostalna javna ustanova. Osnivač knjižnice je Općina Bistra. Općinsku knjižnicu Bistra čini: služba za nabavu i obradu knjižnične građe, posudbeni odjel s čitaonicom, dječji odjel s igraonicom, zaštićeni fond i AV zbirka. Knjižnica ima zaposlene dvije djelatnice, ravnateljicu i diplomiranu knjižničarku.

**Program 1016: Općinska Knjižnica Bistra – *85.703,86 eura – povećanje rashoda za 2.643,86 eura***

Cilj Programa - Osnovni cilj programa je unapređenje kvalitete života stanovnika općine. Poseban cilj programa je zadovoljavanje kulturnih potreba stanovnika Općine Bistra kroz ostvarenje redovnog rada Općinske knjižnice Bistra te povećanje standarda pruženih usluga kroz kontinuirana kapitalna ulaganja u nabavu knjižne građe i ostale opreme.

Zakonska osnova - Zakon o lokalnoj i područnoj (regionalnoj) samoupravi („Narodne novine“, broj 33/01,  60/01,  129/05,  109/07,  125/08,  36/09,  36/09, 150/11, 144/12, 19/13,  137/15, 123/17, 98/19, 144/20 ), Zakon o knjižnicama i knjižničnoj djelatnosti (“Narodne novine” broj 17/19, 98/19 ), Zakon o ustanovama (“Narodne novine” broj 76/93, 29/97, 47/99, 35/08, 127/19 ), Zakon o financiranju javnih potreba u kulturi („Narodne novine“ broj 47/90, 27/93, 38/09 ).

Obrazloženje - Sredstva u okviru ovog programa osigurana su s namjenom financiranja redovne djelatnosti Općinske knjižnice, te nabave, čuvanja i zaštite knjižnične građe. Cilj programa je zadovoljenje kulturnih potreba stanovnika Općine Bistra uz povećanje standarda usluga na području knjižnične djelatnosti, omogućavanje pristupačnosti knjižnične građe i informacija korisnicima prema njihovim zahtjevima i potrebama.

Pokazatelj uspješnosti: broj korisnika knjižnice, broj knjižne građe, broj održanih književnih susreta, broj održanih radionica.

Povećanje planiranih rashoda u iznosu 2.643,86 eura odnosi se na:

* **Aktivnost: Financiranje redovne djelatnosti Općinske knjižnice Bistra – 60.133,00 eura**
* Povećanje rashoda za održavanje HAI radionica iz sredstava Pomoći od Zagrebačke županije
	+ **Kapitalni projekt: Kapitalna ulaganja u opremu i knjige – 25.570,86 eura**
* Planiran je višak neutrošenih sredstava iz izvora Prihodi za posebne namjene u iznosu 323,39 eura koji će se utrošiti za nabavu knjiga, te višak iz prijašnjih godina u ukupnom iznosu 2.500,00 eura koji će se također utrošiti za nabavu knjiga. Planirana sredstva iz izvora Pomoći od Zagrebačke županije i Ministarstva kulture, smanjena su za 662,53 eura sukladno potpisanim Ugovorima o dodjeli sredstava.

**ZAMJENICA PREDSJEDNIKA OPĆINSKOG VIJEĆA**

 **Marija Gregurović**